Un român și un bengalez s-au gândit să-și facă un selfie lângă mașina poliției italiene. Ambii au fost însă reținuți.

Cu un teanc de bancnote la vedere, cei doi s-au fotografiat de mai multe ori lângă un Lamborghini Huracan al Poliției Stradale (rutiere) italiene, numai că ședința foto a fost întreruptă de unul dintre câinii antidrog ai polițiștilor: patrupedul special antrenat era în piață cu ocazia unei parade și a simțit drogurile din buzunarul unuia dintre ei.

După o rapidă percheziție, polițiștii au găsit asupra celor doi 70 de grame de hașiș, peste 400 de euro cash și un cuțit.

Cei doi bărbați sunt rezidenți în Bologna de mai mult timp împreună cu familiile. Ambii au fost duși la secție și urmează să dea explicații în fața procurorilor.